Nettat tqubel leqdic n uxxam ma d nutni deg berra akken uɣen tannumi, almi d yiwen n wass tageldunt-nni twla di lemri tucbiḥt teffer deg teẓgi dɣa terra iman-is d tamɣart tameɣbunt teznuz tteffaḥ. Akken kan telḥeq ɣur-s tefka-as tinna isɛan ssem, tečča abruy dɣa teɣli ɣer lqaɛa, asmi i d-uɣalen yikran-nni mlalen-d taseḥḥart-nni, sḥaḥint almi terwel ɣer tqacuct n udrar, yesserɣ-it rrɛud d uqebli iǧehden, tucbiḥt uffan-tt teḍleq di lqaɛa ɣilen temmut. Ḥeznen fell-as rrant di neɛc bu lmri akken ad t-walin udem-is iwwin-t ɣer teẓgi.